डीटीओ अजय कुमार ठाकुर के नेतृत्व में शनिवार को बड़े पैमाने पर वाहन चेकिंग अभियान चलाया गया। गांधी सेतु, डाकबंगला चौराहा, धनुकी मोड़, बिस्कोमान गोलंबर और जीरोमाइल में चेकिंग हुई। इस दौरान 116 वाहन चालकों से 46,500 रुपए की वसूली की गई। डीटीओ ने बताया बाइक पर पिछली सीट पर बैठने वालों के लिए भी हेलमेट अनिवार्य है। जो बिना हेलमेट के दिखेंगे उनसे जुर्माना लिया जाएगा। हम जुर्माना करने के साथ ही लोगों में जागरुकता भी फैलाना चाहते हैं, ताकि उन्हें अहसास हो कि हेलमेट नहीं पहनना उनके लिए जानलेवा हाे सकता है।